ઇન્ટરનેશનલ યુનિવર્સિટી સ્પોર્ટ્સ ફેડરેશન દ્વારા યોજાતી વર્લ્ડ યુનિવર્સિટી બેડમિન્ટન ચેમ્પિયનશિપ માટે ચુંટાયેલી 6 સભ્યોની ભારતીય યુનિવર્સિટીની બહેનોની ટીમમાં અંજલી રાવત અને શેનન ક્રિશ્ચિયનનું સિલેક્શન થયું. આ બંને વીર નર્મદ સાઉથ ગુજરાત યુનિવર્સિટી વતી રમી રહી છે. આ સ્પર્ધા 15 થી 21 ઓક્ટોબર દરમિયાન મલેશિયાના કુઆલાલંપુર ખાતે રમાશે. પસંદગી કરાયેલા ખેલાડીઓ માટે 28 સપ્ટેમ્બરથી 12 ઓક્ટોબર સુધી પંજાબ યુનિવર્સિટી ખાતે એક પ્રેક્ટિસ સેશન યોજાયુ છે.